జెట్ స్పీడుతో సినిమాలను పూర్తి చేసే ఆ బాలీవుడ్ స్టార్ హీరో తన కొత్త సినిమా కోసం కాస్త ఎక్కువ టైం తీసుకోబోతున్నాడు. ఇందుకు కారణం ఈ సినిమాలో యాక్షన్ సన్నివేశాలేనట. బాలీవుడ్ స్టార్ హీరోల్లో యాక్షన్ హీరోగా గుర్తింపు తెచ్చుకున్నాడు అక్షయ్ కుమార్. ఒకప్పుడు సినిమాల్లో యాక్షన్ సీన్ల కోసం పలుసార్లు గాయాలపాలైన ఈ స్టార్ హీరో ఈ మధ్యకాలంలో అంతగా రిస్క్ చేయడం లేదనే టాక్ ఉంది. అయితే తన కొత్త సినిమా విషయంలో అక్షయ్ మరోసారి ఇలాంటి రిస్కీ స్టంట్స్ చేయబోతున్నాడట. సారాగ్రహి పోరాటం నేపథ్యంలో తెరకెక్కనున్న 'కేసరి' సినిమాలో నటించేందుకు సిద్ధమవుతున్న అక్షయ్... ఈ సినిమాలో సరికొత్తగా స్టంట్స్ చేయబోతున్నాడని టాక్. హాలీవుడ్ స్టంట్ మాస్టర్ లారెన్స్ ఉడ్ వర్డ్ ఈ సినిమా కోసం ఫైట్లను కంపోజ్ చేయబోతున్నారు. హాలీవుడ్ మూవీస్ 'మ్యాడ్ మాక్స్', 'ఫ్యూరీ రోడ్', 'మౌలిన్ రోగ్' వంటి సినిమాలకు యాక్షన్ సీక్వెన్స్ అందించిన లారెన్స్ కొద్దిరోజుల క్రితం ఈ సినిమా గురించి చర్చించేందుకు ముంబై వచ్చాడట. ఈ నెలలో సెట్స్ మీదకు వెళ్లబోయే 'కేసరి' కోసం త్వరలో లారెన్స్ మరోసారి ఇండియా వచ్చి అక్షయ్ కుమార్ను కలువబోతున్నాడట. కత్తి యుద్ధంతో పాటు ఇతర స్టంట్స్ అన్నీ లారెన్స్ దగ్గరే అక్షయ్ నేర్చుకోబోతున్నాడని సమాచారం. ఒకప్పుడు తనదైన ఫైట్స్తో ప్రేక్షకులను ఉర్రూతలూగించిన అక్షయ్ కుమార్ మరోసారి అలాంటి స్టంట్స్ తో మెప్పించేందుకు ఎక్కువగానే కష్టపడబోతున్నాడు. ఇటీవల వరుసగా ప్రయోత్మక, హాస్యరస చిత్రాల్లో నటిస్తున్న అక్షయ్ మరోసారి తన యాక్షన్తో మెప్పిస్తాడేమో చూడాలి.
jett speedutho cinimaalanu puurti chese aa balivud star heero tana kotta sinima kosam kaasta ekkuva taim teesukobotunnadu. induku kaaranam ee cinemalo action sannivesalenata. balivud star herollo action heeroga gurtimpu tecchukunnadu akshay kumar. okappudu cinemallo action seenla kosam palusaarlu gayalapalaina ee star heero ee madhyakaalamlo antagaa risk cheyadam ledane tack undi. ayithe tana kotta sinima vishayamlo akshay marosari ilanti riski stunts cheyabotunnadata. saragrahi poratam nepathyamlo terakekkanunna 'kesari' cinemalo natinchenduku siddhamavutunna akshay... ee cinemalo sarikottagaa stunts cheyabotunnadani tack. halivud stunt master larrens ud word ee sinima kosam faitlanu kampoj cheyabotunnaru. halivud moovees 'mad max', 'furi rod', 'moulin rog' vanti sinimaalaku action seakwens andinchina larrens koddirojula kritam ee sinima gurinchi charchinchenduku mumbai vachadata. ee nelalo sets meedaku vellaboye 'kesari' kosam twaralo larrens marosari india vachi akshay kumaarnu kaluvabotunnadata. katti yuddhamtho paatu itara stunts annee larrens daggare akshay nerchukobotunnadani samacharam. okappudu tanadaina faitsto prekshakulanu urrootaluuginchina akshay kumar marosari alanti stunts thoo meppinchenduku ekkuvagaane kashtapadabotunnadu. iteevala varusagaa prayotmaka, hasyarasa chitraallo natistunna akshay marosari tana yaakshantho meppistademo chudali.